სალვადორის სამზარეულო
სალვადორის სამზარეულო (ესპ. Gastronomía de El Salvador) — ტრადიციული სალვადორული კერძების ერთობლიობა, რომელიც ჩამოყალიბდა ადგილობრივი ინდიელებისა და ესპანური სამზარეულოების შერწყმით. უმეტესწილად კერძები სიმინდით მზადდება, თუმცა ასევე ხშირად იყენებენ ღორის ხორცსა და ზღვის პროდუქტებს. ყველაზე ცნობილი სალვადორული კერძებია: პუპუსა (ყველითა და სიმინდის შესქელებული ფქვილით მომზადებული კერძი), ჩიჩარონი (კარგად შემწვარი ღორის ხორცი), შემწვარი ლობიო და ლოროკო (ადგილობრივი, ამერიკული ვაზის ყვავილის კვირტი). მათი გასტრონომია ასევე მდიდარია ვეგეტარიანული კერძებით, რომლებშიც ხორცს ძირითადად ყაბაყით ანაცვლებენ, თუმცა ასევე აქტიურად იყენებენ კიტრსა და კომბოსტოს. აგრეთვე ცნობილია სალვადორული ყველის შემდეგი სახეობები: კესო-დურო, კესო-ფრესკო და კუახადა.